KOMMISSIONENS BESLUTNING af 24. juli 1995 om sundhedscertifikatet for handel med hingstesæd (Tekst af betydning for EØS) (95/307/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (1), senest ændret ved Kommissionens beslutning 95/176/EF (2), særlig artikel 11, stk. 2, og

ud fra følgende betragtninger:

I direktiv 92/65/EØF er der fastsat betingelser for handel med hingstesæd; derfor bør det i henhold til samme direktiv fastsættes, hvordan sundhedscertifikatet for handel med frisk, kølet og frosset hingstesæd skal se ud;

visse smitsomme hestesygdomme kan overføres via sæd; derfor skal der udføres særlige sundhedsmæssige prøver for disse sygdomme i henhold til særlige prøveprogrammer, som afspejler, hvor donorhingstene har opholdt sig før og i sædopsamlingsperioden;

beslutning 95/176/EF om ændring af bilagene til direktiv 92/65/EØF med hensyn til sæd, æg og embryoner fra heste anvendes fra den 1. oktober 1995; derfor bør bestemmelserne om udstedelse af sundhedscertifikat for handel med hingstesæd anvendes fra samme tidspunkt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Medlemsstaterne sørger for, at der fra deres område til en anden medlemsstats område kun sendes hingstesæd, der under transporten ledsages af et behørigt udfyldt sundhedscertifikat som vist i bilaget.

Artikel 2

Denne beslutning anvendes fra den 1. oktober 1995.

Artikel 3

Denne beslutning er rettet til medlemsstaterne.

Udfærdiget i Bruxelles, den 24. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 268 af 14. 9. 1992, s. 54.

(2) EFT nr. L 117 af 24. 5. 1995, s. 23.

BILAG

>START GRAFIK>

SUNDHEDSCERTIFIKAT

for handel med hingstesæd

1. Afsender (navn og fuldstændige adresse) SUNDHEDSCERTIFIKAT

Nr. ORIGINAL

2. Opsamlingsmedlemsstat

3. Modtager (navn og fuldstændige adresse)

4. Myndighed

NB

a) Der udstedes et særskilt certifikat for hver sædsending.

b) Originalen af dette certifikat skal ledsage sendingen til bestemmelsesstedet. 5. Lokal myndighed

6. Indladningssted 7. Opsamlingsstationens navn og adresse

8. Transportmiddel

9. Bestemmelsessted og -medlemsstat 10. Opsamlingsstationens registreringsnummer

11. Beholdernes nummer og deres kodemærke

12. Identifikation af sendingen: frisk/kølet/frosset (1) hingstesæd 12.1. Antal beholdere

12.3. Art

12.5. Donoridentitet

12.2. Opsamlingsdato(er)

12.4. Race

(1) Det ikke gældende overstreges.

13. Undertegnede embedsdyrlæge bekræfter nedenstående:

13.1. Stationen, hvor ovennævnte sæd til handel er opsamlet, behandlet og opbevaret:

13.1.1. er godkendt og under tilsyn af myndighederne i henhold til kapitel I i bilag D til direktiv 92/65/EØF

13.1.2. ligger i en medlemsstat (1), eller hvis det drejer sig om regionalisering, i en del af en medlemsstat, som på tidspunktet for sædopsamlingen, indtil sæden er blevet afsendt som frisk/kølet (1) sæd, eller indtil den obligatoriske 30-dages opbevaringsperiode for frosset sæd (1) er udløbet, har været fri for afrikansk hestepest, jf. EF-lovgivningen,

13.1.3. har opfyldt betingelserne i artikel 4 i Rådets direktiv 90/426/EØF (2) i de sidste 30 dage før sædopsamlingen, indtil sæden er blevet afsendt som frisk/kølet (1) sæd, eller indtil den obligatoriske 30-dages opbevaringsperiode for frosset sæd (1) er udløbet,

13.1.4. har kun omfattet heste, der er fri for kliniske tegn på equin viral arteritis og kontagiøs equin metritis i de sidste 30 dage før sædopsamlingen, indtil sæden er blevet afsendt som frisk/kølet (1) sæd, eller indtil den obligatoriske 30-dages opbevaringsperiode for frosset sæd (1) er udløbet.

13.2. Alle heste er blevet indsat på stationen i henhold til artikel 4 og 5 i direktiv 90/426/EØF.

13.3. Ovennævnte sæd er blevet opsamlet fra donorhingste, som:

13.3.1. på opsamlingstidspunktet ikke har vist kliniske tegn på infektiøse eller kontagiøse sygdomme

13.3.2. i mindst 30 dage før sædopsamlingen ikke er blevet brugt til naturlig bedækning

13.3.3. i de sidste 30 dage før sædopsamlingen er blevet holdt på bedrifter, hvor ingen dyr af hestefamilien har vist kliniske tegn på equin viral arteritis

13.3.4. i de sidste 60 dage før sædopsamlingen har opholdt sig på bedrifter, hvor ingen dyr af hestefamilien har vist kliniske tegn på kontagiøs equin metritis

13.3.5. mig bekendt, og så vidt jeg har kunnet konstatere, ikke har været i kontakt med heste, der lider af en infektiøs eller kontagiøs sygdom, i de sidste femten dage før sædopsamlingen

13.3.6. har været underkastet følgende dyresundhedsmæssige prøver, der er gennemført på et laboratorium, som er anerkendt af myndighederne, i overensstemmelse med et prøveprogram som beskrevet i punkt 13.3.7:

13.3.6.1. en agargelimmunudiffusionsprøve (Coggins test) for equin infektiøs anæmi med negativt resultat

13.3.6.2. en serumneutralisationsprøve for equin viral arteritis med negativt resultat ved en serumfortynding på 1: 4

eller

en virusisolationsprøve for equin viral arteritis, der er udført med negativt resultat på en aliquot af hele sædmængden

13.3.6.3. en prøve for kontagiøs equin metritis, der er udført ved to lejligheder med syv dages mellemrum ved isolering af Taylorella equingenitalis fra præejakulationsvæske eller en sædprøve og fra genitalsvaberprøver, der mindst er taget fra forhuden, urethra og fossa urethrae med negativt resultat i hvert enkelt tilfælde

13.3.7. har været underkastet et af følgende prøveprogrammer (3):

13.3.7.1. donorhingsten har til stadighed opholdt sig på opsamlingsstationen i mindst 30 dage før sædopsamlingen og i opsamlingsperioden, og ingen heste på opsamlingsstationen har på noget tidspunkt været i direkte kontakt med heste med lavere sundhedsstatus end donorhingstene.

De prøver, der kræves i punkt 13.3.6 er blevet udført på prøver udtaget den . . . . . . . . . . (4) og den . . . . . . . . . . (4) tidligst 14 dage efter periodens påbegyndelse og i hvert fald ved avlssæsonens påbegyndelse

13.3.7.2. donorhingsten har ikke til stadighed opholdt sig på opsamlingsstationen, eller andre heste på opsamlingsstationen har været i direkte kontakt med heste med lavere sundhedsstatus end donorhingstene.

De prøver, der kræves i punkt 13.3.6 er blevet udført på prøver udtaget den . . . . . . . . . . (4) og den . . . . . . . . . . (4) inden for 14 dage før den første sædopsamling og i hvert fald ved avlssæsonens begyndelse.

Den prøve, der kræves i punkt 13.3.6.1 er blevet udført på en blodprøve udtaget højst 120 dage før sædopsamlingen den . . . . . . . . . . (4).

Den prøve, der kræves i punkt 13.3.6.2 er enten blevet udført højst 30 dage før sædopsamlingen den . . . . . . . . . . (1) (4)

eller

det er bekræftet, af hingsten, der er seropositiv for equin viral arteritis, ikke er virusudskiller, ved en virusisolationsprøve, som blev udført højst et år før sædopsamlingen den . . . . . . . . . . (1) (4)

13.3.7.3. de prøver, der kræves i punkt 13.3.6 er blevet udført i den 30 dages opbevaringsperiode, der er obligatorisk for frosset sæd, og tidligst 14 dage efter sædopsamlingen på prøver udtaget den . . . . . . . . . . (4) og den . . . . . . . . . . (4).

13.4. Ovennævnte sæd er blevet opsamlet, behandlet, opbevaret og transporteret i henhold til kapitel II og III i bilag D til direktiv 92/65/EØF.

Udfærdiget i

(Embedsdyrlægens underskrift (5)

Stempel (5)

(Navn og stilling med blokbogstaver)

(1) Det ikke gældende overstreges.

(2) EFT nr L 224 af 18. 8. 1990, s. 42.

(3) De programmer, der ikke er relevante for sendingen, overstreges.

(4) Datoen indsættes.

(5) Underskrift og stempel skal være i en farve, som afviger fra den øvrige tekst.

>SLUT GRAFIK>